দিগন্তে সূর্য । পশ্চিম আকশ লাল হয়ে উঠেছে বেশ। শান বাঁধানো ঘাটের পাশেই বেশ বড় একটা কদম গাছ। বর্ষার শেষেও অনেক ফুল রয়েছে গাছটিতে। ফুলের ঘ্রাণ যেন হৃদয় হরণকারী সঞ্জীবনী সুধা মনে হলো জাফরের কাছে। আকাশে বালিহাঁস, বকের দল উড়ে চলছে দিগন্ত পানে। আর অল্পসময়ের মধ্যেই পশ্চিম আকাশে মিলিয়ে যাচ্ছে তারা। জীবন-মৃত্যুর সংজ্ঞা কিংবা সীমানা বুঝার মতো বয়স হয়নি জাফরের। জীবনের অনেক বাস্তব ঘটনা তার চোখের আড়ালে। এ মসজিদের মিনার থেকে আজান ভেসে আসছে ‘হাইয়া আলাস্ সালাহ্, হাইয়া আলাল ফালাহ্।